2001/572/EY: Neuvoston päätös, tehty 23 päivänä heinäkuuta 2001, tietyistä eläinlääkintäalan kustannuksista tehdyn päätöksen 90/424/ETY muuttamisesta



Virallinen lehti nro L 203 , 28/07/2001 s. 0016 - 0017

CS.ES Alue 3 Nide 33 s. 209 - 210

ET.ES Alue 3 Nide 33 s. 209 - 210

HU.ES Alue 3 Nide 33 s. 209 - 210

LT.ES Alue 3 Nide 33 s. 209 - 210

LV.ES Alue 3 Nide 33 s. 209 - 210

MT.ES Alue 3 Nide 33 s. 209 - 210

PL.ES Alue 3 Nide 33 s. 209 - 210

SK.ES Alue 3 Nide 33 s. 209 - 210

SL.ES Alue 3 Nide 33 s. 209 - 210



Neuvoston päätös, tehty 23 päivänä heinäkuuta 2001, tietyistä eläinlääkintäalan kustannuksista tehdyn päätöksen 90/424/ETY muuttamisesta (2001/572/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY [1], ja erityisesti sen 24 artiklan 1 ja 2 kohdan, ottaa huomioon komission ehdotuksen, sekä katsoo seuraavaa: (1) Päätöksessä 90/424/ETY säädetään yhteisön rahoitukseen osallistumisen mahdollisuudesta mainitun päätöksen liitteessä olevassa luettelossa ilmoitettujen tautien hävittämiseksi ja torjumiseksi. (2) Luetteloa voidaan laajentaa tai muuttaa yhteisön tautitilanteen huomioon ottamiseksi. (3) Lohen tarttuva anemia (ISA) on uusi tauti, jota esiintyi yhteisössä ensimmäisen kerran vuonna 1998 ja joka saattaa aiheuttaa suuria menetyksiä lohenviljelyteollisuudelle. (4) On tärkeää torjua ISA-tautia sen leviämisen estämiseksi muille alueille. (5) Bluetongue-tauti on niveljalkaisten levittämä lampaiden, vuohien, nautakarjan ja muiden märehtijöiden virustauti. (6) Bluetongue-tauti vaikuttaa kansainvälisesti alttiisiin lajeihin kuuluvien elävien eläinten kuljetukseen, koska se on merkitty Maailman eläintautijärjestön A-luetteloon. (7) Vuonna 1998 bluetongue-tauti tuli yhteisöön kolmansista maista ja levisi tartunnan saaneiden vektoreiden välityksellä. (8) Tiettyjä yhteisön alueita on niiden ilmasto-olojen vuoksi pidettävä suuren bluetongue-tautiriskin alueina. (9) Päätöksessä 90/424/ETY säädetään bluetongue-taudin esiintymisen vuoksi kiireellisistä toimenpiteistä. Yhteisön rahoitusosuutta tarvitaan myös valvontaan ja joihinkin torjuntatoimiin, kuten rokotuksiin suuren bluetongue-tautiriskin alueilla taikka alueilla, joilla tauti on endeeminen. (10) Tämän kehityksen perusteella ISA- ja bluetongue-tauti olisi lisättävä kyseiseen luetteloon, jotta niiden hävittämis- ja torjuntaohjelmien täytäntöönpanoon voidaan saada yhteisön rahoitusta. Bluetongue-taudin osalta on vahvistettava erityisvaatimukset, jotta päätöksen 90/424/ETY 24 artiklan 1 kohdassa säädetyt rahoitustoimet voidaan panna täytäntöön. (11) Yhteisön rahoitusosuuden edellytyksenä on, että päätöksen 90/424/ETY asianomaisia vaatimuksia ja ISA-taudin osalta yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annettua neuvoston direktiiviä 93/53/ETY [2] noudatetaan. (12) Kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annettu neuvoston asetus (EY) N:o 2792/1999 [3] ja erityisesti sen 15 artiklan 3 kohdan g alakohta on tarkoitukseen soveltuva oikeusperusta ISA-tautia koskevan rahoitusavun varmistamiseksi. Sen vuoksi sovelletaan rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 [4] III osaston säännöksiä poiketen päätöksen 90/424/ETY 24 artiklan 5 kohdan, 6 kohdan toisen virkkeen, 8 ja 9 kohdan säännöksistä. (13) Tämän vuoksi päätös 90/424/ETY olisi muutettava, ON TEHNYT TÄMÄN PÄÄTÖKSEN: 1 artikla Lisätään päätöksen 90/424/ETY liitteessä olevaan 1 ryhmään luetelmakohdat seuraavasti: "— lohen tarttuva anemia (ISA) [5] — bluetongue-tauti endeemisillä tai suuririskisillä alueilla [6] 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä heinäkuuta 2001. Neuvoston puolesta Puheenjohtaja A. Neyts-Uyttebroeck [1] EYVL L 224, 18.8.1990, s. 19, päätös sellaisena kuin se on viimeksi muutettuna asetuksella (EY) N:o 1258/1999 (EYVL L 160, 26.6.1999, s. 103). [2] EYVL L 175, 19.7.1993, s. 23, direktiivi sellaisena kuin se on viimeksi muutettuna vuoden 1994 liittymisasiakirjalla. [3] EYVL L 337, 30.12.1999, s. 10. [4] EYVL L 161, 26.6.1999, s. 1. [5] Yhteisö voi osallistua ISA-taudin torjuntatoimien rahoitukseen ainoastaan asetuksen (EY) N:o 2792/1999 (EYVL L 337, 30.12.1999, s. 10) 15 artiklan 3 kohdan g alakohdan nojalla. Näihin toimiin sovelletaan rakennerahastoja koskevista yleisistä säännöksistä 21 päivänä kesäkuuta 1999 annetun asetuksen (EY) N:o 1260/1999 (EYVL L 161, 26.6.1999, s. 1) III osaston säännöksiä poiketen tämän päätöksen 24 artiklan 5 kohdan, 6 kohdan toisen virkkeen, 8 ja 9 kohdan säännöksistä. [6] Yhteisö voi myös osallistua bluetongue-taudin torjuntatoimien rahoitukseen 24 artiklan 1 kohdan nojalla tästä taudista aiheutuvan eläinten kuolevuuden aiheuttaman vahingon vuoksi. Rahoituksesta päätetään 41 artiklassa säädetyn menettelyn mukaisesti." --------------------------------------------------